**Navodila za delo, zgodovina 9.a, petek 20. 3. 2020**

**O ČEM SO SE MED VOJNO DOGOVARJALI ZAVEZNIKI, UČ STR. 47, 48, DZ STR. 31**

**Kako je začela nastajati protifašistična zveza**

Oglej si fotografijo, UČ str. 48. Prikazuje predsednike zavezniških držav v 2.svetovni vojni, ki so dobili naziv veliki trije.

V DZ str. 31 pri nalogi 1 reši razlago pojma veliki trije.

V UČ na str. 47 preberi poglavje o protifašistični zvezi. V mislih ponovi in utrdi pojma trojni pakt (os Rim – Berlin – Tokio) in protifašistična zveza (sodelovanje držav proti fašizmu). Dokončaj razlago pojmov v DZ str. 31, naloga1.

**Kakšen pomen je imela atlantska listina**

Z razumevanjem preberi besedilo o **atlantski listini** v UČ str. 47. Poglej slikovno gradivo (tekst pod sliko).

V DZ str. 31 naloga 2 prični z izpolnjevanjem časovne preglednice. Bodi pozoren na smer puščic. V prvi pravokotnih pod srečanje vpiši: Churchill in Roosevelt na Atlantiku (atlantska listina). Pomen srečanja in sklepov najdeš v besedilu v UČ na str. 47.

**Ali je bila protifašistična zveza enotna**

Natančno in z razumevanjem preberi besedilo v UČ na str. 48.

Ponovno preberi sklop besedila v UČ o **teheranski konferenci**, novembra 1943 in reši drugi pravokotnik pri nalogi 2 v DZ str. 31. (pazi smer puščic)

Poišči in preberi besedilo v UČ o **jaltski konferenci**. Izpolni tretji pravokotnik časovnega traku v DZ. Preberi zanimivosti o jaltski konferenci v rubriki Ali veš v UČ str. 48.

Enako stori še za zadnjo, tretjo konferenco, ki se je odvijala v **Potsdamu** blizu Berlina. Preberi besedilo v UČ in reši zadnji pravokotnik v DZ. Ker se je konferenca vršila že po koncu 2.svetovne vojne, julij in avgust 1945, v Evropi, je bil sprejet izjemno pomemben sklep o sojenju vojnim zločincem in razveljavitvi nacističnih zakonov. Okupacijske cone pa so še poglobile delitev med zahodom in vzhodom.

S pomočjo rešenega DZ se nauči snov o dogovarjanju zaveznikov med vojno.

KRATKOČASNIK

Ponovno poglej fotografijo velikih treh v UČ. Oglej si še ostale fotografije predsednika ZDA, Roosevelta na spletu. Ugotoviš, da se je vedno/večinoma fotografiral sede. Zakaj? Odgovor zapiši v DZ str. 31 pod časovno preglednico.

Uspešno delo, učiteljica Darja Skopec.